Star Trek: Süvakosmos 9

"Star Trek: Süvakosmos 9" on aastatel 1993–1999 valminud Ameerika Ühendriikide ulmeline telesari. "Süvakosmos 9" on kolmas "Star Treki" telesari ja esimene neist, mida pole tootnud Gene Roddenberry.

Erinevalt eelmistest "Star Treki" telesarjadest ja linateostest ei toimunud sarjas "Süvakosoms 9" otseselt reisimist, millele pealkiri "Star Trek" (tähereis) viitab, vaid tegevustik leidis aset orbiitjaama pardal. Teise muudatusena on "Süvakosmos 9" jagude tegevustik seotud.

Lisaks tegelastele Maalt ja Tähelaevastikust oli "Süvakosmos 9-s" toodud mängu tegelasi, kes ei olnud Tähelaevastiku ohvitserid, vaid eraisikud või kuulusid teiste rasside organisatsioonidesse. Lisaks eelmistest sarjadest tuntud rassidele esines "Süvakosmos 9-s" ka ainult sellele sarjale omaseid rasse, nagu näiteks cardassid, bajoraanid, jem'hadaar ja kujumuutjad.

Peamised osatäitjad
 Avery Brooks – Benjamin Sisko (baasi tegevjuht-kapten)
 Rene Auberjonois – Odo (turvapealik)
 Nicole de Boer – Ezri Dax (nõunik-psühholoog, 1998–1999)
 Michael Dorn – Worf (kosmosetaktika nõunik, 1995–1999)
 Terry Farrell – Jadzia Dax (nõunik, 1993–1998)
 Cirroc Lofton – Jake Sisko (eraisik)
 Colm Meaney – Miles O'Brien (peamehaanik)
 Armin Shimerman – Quark (baarimees)
 Alexander Siddig – Julian Bashir (arst)
 Nana Visitor – Kira Nerys (operatsioonide juht)

 Välislingid 

 Ametlik veebileht



Kategooria:Star Trek
Kategooria:Ameerika Ühendriikide draamasarjad
Kategooria:Ulmesarjad